**Az előterjesztést megtárgyalta:**

- Gazdasági és Jogi Bizottság

**E L Ő T E R J E S Z T É S**

**Szombathely Megyei Jogú Város Közgyűlése**

**2022. február 24-i ülésére**

**J E G Y Z Ő I T Á J É K O Z T A T Ó**

**a Polgármesteri Hivatal törvényességi és**

**hatósági munkájáról, a Hivatal tevékenységéről**

Szombathely Megyei Jogú Város Önkormányzata Szervezeti és Működési Szabályzata 22. § (4) bekezdés b) pontja értelmében a jegyző a Közgyűlésen tájékoztatást ad a hatósági munkáról, a törvényesség helyzetéről, és azokról a kihirdetett, vagy hatályba léptetett jogszabályokról, amelyek az önkormányzat, vagy a hivatal feladatkörét, hatósági hatáskörét érintik, megváltoztatják, illetve új feladatkört állapítanak meg. A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 81. § (3) bekezdés f) pontja alapján a jegyző évente beszámol a képviselő-testületnek a hivatal tevékenységéről. A testület a hatósági és törvényességi tájékoztató keretében a hivatal tevékenységéről folyamatosan értesül, ezért ezen tájékoztató az SZMSZ-ben foglaltakon túl a Mötv. előírásainak történő megfelelést is szolgálja. E kötelezettségeknek eleget téve a Polgármesteri Hivatal belső szervezeti egységeinek vezetőivel áttekintettük a hatósági munkát és a hivatal működését, amelynek eredményeiről az alábbiakban tájékoztatom a Tisztelt Közgyűlést:

Tájékoztatom a Tisztelt Közgyűlést, hogy a járványügyi helyzet alakulását és a központi intézkedéseket folyamatosan figyelemmel kísérve, a Hivatal és intézményei működése megfelelnek a Kormány által megalkotott rendeleteknek, a biztonságos munkavégzéshez kapcsolódó előírásoknak.

A **Jogi és Képviselői Osztály** vezetője az alábbi tájékoztatást adta az osztály munkájáról:

A koronavírus járvány elleni fellépés érdekében a hatályos polgármesteri és jegyzői utasításnak megfelelően az alábbiak érvényesek:

* a Hivatal épületébe történő belépéstől kezdődően az ügyintézés teljes időtartama alatt az ügyfél számára kötelező a maszk használata;
* a Hivatal dolgozóinak az ügyfélfogadási időben kötelező a maszk viselése a Hivatal ügyfelek részére nyitva álló területén;
* a Hivatal épületében tartott sajtótájékoztatón résztvevő személyek számára a sajtótájékoztató időtartama alatt kötelező a maszk viselése, a maszk csak a személy felszólalásának időtartama alatt vehető le, aki a beszéd végeztével a maszkot köteles az arcára visszahelyezni;
* a házasságkötés alkalmával a házasulandók és a tanúk a ceremónia időtartamának kivételével az épületbe való belépéstől a kilépésig kötelesek maszkot viselni;
* a házasságkötés alkalmával a ceremóniára érkező vendégek kötelesek az épületbe való belépéstől a kilépésig folyamatosan maszkot viselni.

A **Jogi Iroda** elvégezte az Önkormányzat és a Polgármesteri Hivatal által kötött valamennyi szerződés jogi kontrollját, a vonatkozó belső utasításoknak megfelelően.

A 2022.01.01. - 2022.01.31. közötti időszakban 101 db szerződés jogi kontrolljára került sor.

Az iroda nyilvántartja a hatályos önkormányzati rendeleteket, gondoskodik azok kihirdetéséről.

A 2022. január 27. napján tartott Közgyűlésen megalkotott, az önkormányzat 2021. évi költségvetéséről szóló 7/2021. (II.25.) önkormányzati rendelet módosításáról szóló 1/2022. (II.2.) önkormányzati rendelet 2022. február 3. napján lépett hatályba.

A fenti rendelet a jogszabályi előírásoknak megfelelően megküldésre került a Vas Megyei Kormányhivatalnak, illetve a rendelet és az azáltal módosított rendelet feltöltésre került a www.szombathely.hu honlapra és a Nemzeti Jogszabálytárba. Továbbá a lakosság értesítése a rendelet kihirdetéséről a Városi TV útján megtörtént.

A 2022. január 27-i rendes Közgyűlésen elfogadott határozatok és a Közgyűlés jegyzőkönyve is megküldésre, illetve – a nyilvános ülést illetően – kihirdetésre és a honlapra feltöltésre került.

Az iroda végezte a Közgyűlés és a bizottságok hatáskörébe tartozó döntések jogi kontrollját.

A **Képviselői Iroda** végezte a Közgyűlés és a bizottságok hatáskörébe tartozó döntések adminisztrációját.

Az iroda elkészítette a Polgármesteri Hivatal 2022. január 1. – 2022. január 31. közti időszakra vonatkozó iktatókönyvek szerinti hivatali statisztikát:

|  |  |  |
| --- | --- | --- |
| **Az iktatott ügyiratok megnevezése** | **Az iktatott ügyiratok száma** | |
| **Ágazat** | **2022.01.01. - 2022.01.31.** | |
| **Főszám** | **Alszám** |
| **A) PÉNZÜGYEK** | **9355** | **399** |
| A.1. Adóigazgatási ügyek | 9355 | 399 |
| **B) EGÉSZSÉGÜGYI IGAZGATÁS** | **7** | **16** |
| **C) SZOCIÁLIS IGAZGATÁS** | **792** | **1411** |
| **E) KÖRNYEZETVÉDELMI, ÉPÍTÉSI ÜGYEK, TELEPÜLÉSRENDEZÉS, TERÜLETRENDEZÉS ÉS KOMMUNÁLIS IGAZGATÁS** | **260** | **573** |
| E.1. Környezet- és természetvédelem | 27 | 31 |
| E.2. Építésügyek, településrendezés, területrendezés | 79 | 291 |
| E.3 Építésügy | 1 | 3 |
| E.4 Kommunális ügyek | 153 | 248 |
| **F) KÖZLEKEDÉS ÉS HÍRKÖZLÉSI IGAZGATÁS** | **199** | **372** |
| **G) VÍZÜGYI IGAZGATÁS** | **2** | **0** |
| **H) ÖNKORMÁNYZATI, IGAZSÁGÜGYI ÉS RENDÉSZETI IGAZGATÁS** | **927** | **1993** |
| H.1. Anyakönyvi és állampolgársági ügyek | 249 | 427 |
| H.2. A polgárok személyi adatainak, lakcímének nyilvántartásával és a központi címregiszterrel kapcsolatos ügyek | 1 | 26 |
| H.3. A Választásokkal kapcsolatos ügyek | 12 | 171 |
| H.7. Igazságügyi igazgatás | 6 | 6 |
| H.8. Egyéb igazgatási ügyek | 659 | 1363 |
| **I) LAKÁSÜGYEK** | **266** | **316** |
| **J) GYERMEKVÉDELMI ÉS GYÁMÜGYI IGAZGATÁS** | **283** | **156** |
| **K) IPARI IGAZGATÁS** | **6** | **12** |
| **L) KERESKEDELMI IGAZGATÁS, TURISZTIKA** | **90** | **174** |
| **167M) FÖLDMŰVELÉSÜGY, ÁLLAT- ÉS NÖVÉNYEGÉSZSÉGÜGYI IGAZGATÁS** | **46** | **42** |
| **P) KÖZOKTATÁSI ÉS MŰVELŐDÉSÜGYI IGAZGATÁS** | **22** | **57** |
| **R) SPORTÜGYEK** | **2** | **2** |
| **U) ÖNKORMÁNYZATI ÉS ÁLTALÁNOS IGAZGATÁSI ÜGYEK** | **570** | **2468** |
| U.1. Képviselő-testület iratai | 17 | 12 |
| U.2. Kisebbségi önkormányzat iratai | 0 | 0 |
| U.3. Szervezet, működés | 237 | 834 |
| U.4. Iratkezelés, ügyvitel | 25 | 49 |
| U.5. Személyzeti, bér- és munkaügyek | 35 | 880 |
| U.6. Pénz- és vagyonkezelés | 251 | 663 |
| **X) HONVÉDELMI, POLGÁRI VÉDELMI, KATASZTRÓFAVÉDELMI IGAZGATÁS, FEGYVERES BIZTONSÁGI ŐRSÉG** | **4** | **1** |
| X.1. Honvédelmi igazgatás | 1 | 1 |
| X.2. Polgári védelmi, katasztrófavédelmi igazgatás | 3 | 0 |
| **IKTATOTT ÜGYIRATOK SZÁMA ÖSSZESEN:** | **12831** | **7992** |

A **Humánpolitikai Iroda** folyamatosan végezte a testület tagjai tiszteletdíjával, valamint a tisztségviselők személyi anyagával kapcsolatos adminisztrációt, a polgármester munkáltatói jogkörébe tartozó intézkedések végrehajtását, továbbá a szervezeti változásokkal összefüggő, a jegyző munkáltatói jogkörébe tartozó változások teljes adminisztrálását.

Az iroda elvégezte továbbá a személyi jövedelemadó bevallásához szükséges 21M30 jövedelemigazolások kiküldését a hivatali dolgozóknak, képviselőknek, bizottsági tagoknak, szavazatszámláló bizottsági tagoknak és megbízási díjban részesülőknek, amely nagyságrendileg 550 igazolás átadását, illetve kiküldését jelenti.

Az iroda kiemelt feladatként Szombathely Megyei Jogú Város Polgármesteri Hivatala 2022. évi költségvetési előirányzatainak tervezésében vett részt.

A **Vagyongazdálkodási és Városfejlesztési Iroda** az előző Közgyűlés óta folyamatosan végezte az SZMSZ-ben meghatározott feladatait.

2022. január 1. napjától a Vagyongazdálkodási Iroda és a Városfejlesztési Iroda összevonásra került.

Az előző Közgyűlés óta eltelt időszakban 251 db iktatott ügyirat keletkezett az irodán.

A 2022. 01. 01. - 2022. 01. 31. közötti időszakban az iroda a feladatkörében eljárva 10 db szerződést készített elő aláírásra.

**1.** Az iroda a **vagyongazdálkodási feladatkörében** az adott évre elfogadott vagyongazdálkodási koncepció alapján gondoskodik a kijelölt vagyontárgyak pályáztatás keretében történő értékesítéséről, ennek keretében feladata a pályázati felhívás elkészítése, a pályázat megjelentetése, meghirdetése, a beérkezett pályázatok bontása, értékelése. A sikeres pályázatot követően az iroda elkészíti az adásvételi szerződéseket, gondoskodik az ingatlan-nyilvántartással kapcsolatos feladatok ellátásáról.

Gondoskodik eredménytelen pályáztatás esetén a nyitva álló határidőn belül érkezett vételi ajánlatok elbírálásáról.

Az iroda a vagyonkoncepcióban nem szereplő vagyontárgyak megvételére érkező vételi szándékokat megvizsgálja, amennyiben a vagyon értékesítése lehetséges, úgy megteszi a szükséges intézkedéseket (társirodák hozzájáruló nyilatkozatának beszerzése, szakértői vélemények, értékbecslések beszerzése, árajánlatok kérése, ezt követően a vagyonrendeletben meghatározott eljárás szerint az értékesítés lebonyolítása).

Amennyiben kerékpárutak, temető stb. beruházás megvalósításához szükséges, hogy a terület önkormányzati tulajdonban legyen, az iroda gondoskodik a kisajátítási törvény szerinti ingatlanszerzés teljes körű lebonyolításáról (szakértői vélemények beszerzése, az alapján a jogosultak megkeresése vételi szándékkal, kisajátítást pótló adásvételi szerződések elkészítése, ennek hiányában a kisajátítási eljárás megindítása, a kisajátítási hatóság előtti képviselet ellátása, jogosultak kártalanításával kapcsolatos ügyintézés).

A fentiekkel kapcsolatos földhivatali ügyintézés (telekalakítási kérelmek, ingatlan-nyilvántartási kérelmek elkészítése, Földhivatalba történő benyújtása) az iroda feladata.

Az önkormányzati tulajdonú vagyontárgyak bérbeadásával, bérlőkijelöléssel, bérleti jog átruházással kapcsolatos ügyek ellátása is az iroda feladati közé tartoznak.

Az iroda készíti elő az elővásárlási jog gyakorlásával kapcsolatos nyilatkozatokat az Önkormányzat részéről.

Az iroda gondoskodik a vagyonkataszteri feladatok ellátásáról, adatszolgáltatásról, a vagyonkataszter digitális és papír alapú vezetéséről.

Teljesíti a feladatkörébe tartozó közérdekű adatigényléseket, megválaszolja a sajtómegkereséseket.

Az iroda végzi az önkormányzati tulajdonú gazdasági társaságok cégfelügyeleti feladataival kapcsolatos ügyintézést (létesítő okiratok készítése, azok módosítása, ügyvezetők munkaszerződésének elkészítése, nem kizárólagos tulajdonú társaságok taggyűlésein az Önkormányzat képviselete, üzleti tervek és beszámolók feldolgozása, alapítói hatáskörbe tartozó kérdések közgyűlési, bizottsági vagy polgármesteri döntéshozatalra történő előkészítése).

Az iroda elkészíti az építési munkákhoz, székhelyhasználathoz, rendezvényekhez kapcsolódó tulajdonosi hozzájárulásokat.

Fentieken túl az iroda gondoskodik az ingó- és ingatlanvagyonnal kapcsolatos adásvételi szerződések, ingyenes használatba adási megállapodások, térítésmentes tulajdonba adások- tulajdonba vételek, vagyonkezelési szerződések elkészítéséről.

Az iroda elkészíti a hatáskörébe tartozó közgyűlési, bizottsági előterjesztéseket és polgármesteri döntéseket.

**2.** Az iroda a **városfejlesztési feladatkörében az alábbiakról számol be:**

**Az 1625/2021. (IX.3.) Korm. határozat** értelmében Szombathely Megyei Jogú Várost 905.000.000.- Ft összegű vissza nem térítendő támogatásilleti meg az alábbi projektek megvalósítására:

* **Belterületi útfejlesztések:** A benyújtott pályázat érdemi elbírálása megkezdődött. A tervek elkészültek a Paragvári utca, Dozmat utca és Magyar László utca tekintetében, a Nádasdy utcánál még folyamatban vannak, a szerződésben rögzített határidőre elkészülnek.
* **Gyöngyös-patak hídrekonstrukció:** a tervezés folyamatban van, az engedélyezésre benyújtás előtti közműegyeztetés folyik.
* **a Vásárcsarnok környékének rekonstrukciója, kapcsolódó parkolók kialakítása:** A ”Szombathelyi Vásárcsarnok felújítása” projekt keretében elkészültek a tervek. A II. ütemre vonatkozó kiviteli tervek felülvizsgálatának és a tervezői költségbecslés elkészítésének határideje 2022. 02. 22.
* **Víztorony és környezetének fejlesztése, II. ütem:** A tervezési szerződés aláírásra került. A tervfelülvizsgálat határideje az aláírástól számított 90 nap, azaz 2022. 02.16. Az új játszótér kiviteli terveinek határideje pedig 120 nap, azaz 2022. 03. 18.

A teljeskörű projektmenedzsment feladatokat a Savaria Városfejlesztési Nonprofit Kft. végzi.

**Szombathely Megyei Jogú Város Fenntartható Energia és Klíma Akcióterve (SECAP)** elkészült, a Közgyűlés döntött az elfogadásról. A SECAP benyújtása a Polgármesterek Szövetsége felé folyamatban van, ehhez a város tagságának megújítása megtörtént.

A **Gothard-kastély** Modern Városok Program projektben egyeztetések vannak folyamatban a támogatás felhasználásáról a kastély állagmegóvására. Levélben megkerestük a Miniszterelnökséget a felhasználási cél módosításának egyeztetésére vonatkozóan.

**A Szent Márton Terv II.** MVP projekt lezárult, a fel nem használt kb. 200 millió Ft támogatás hamarosan visszafizetésre kerül, és egyeztetéseket követően más MVP célra felhasználhatóvá válik. A záró beszámoló benyújtásának végső határideje 2022. március 27.

A TOP közösségi szinten irányított helyi fejlesztési programja **(CLLD)** keretében valamennyi projektben folyik a megvalósítás.

A **Zarkaházi Szily-kastély fejlesztése a gyöngyöshermán-szentkirályi közösség számára** című projektben a műemlékvédelemmel történt egyeztetést követően folyik a kiviteli tervek készítése.

A **Belvárosi közösségi tér fejlesztése** projektben elkészültek a kiviteli tervek, jelenleg egy módosítási kérelem összeállítása és benyújtása, valamint a közbeszerzés előkészítése zajlik.

A **Játszóterek fejlesztése** projektben – amelyet a SZOMPARK- Kft.-vel konzorciumban valósít meg az Önkormányzat – befejeződött a tervezés, előkészítés alatt áll a közbeszerzési eljárás. A közreműködő szervezet felé módosítási igényt nyújtottunk be a pályázat és a tervek műszaki tartalma közti eltérések miatt.

A **Tószer téri sportpálya közösségi célú fejlesztése** projektben szintén módosítási kérelem benyújtása történt meg, amelynek elfogadása folyamatban van. Ezt követően kezdődhet meg a közbeszerzési eljárás indítása.

A **Közösségi terek sportfunkciókkal való bővítése** és A **11-es Huszár úti lakótelepen lévő közpark közösségi célú fejlesztése** című projektek esetében a műszaki tartalom felülvizsgálata van folyamatban.

A **TOP-7.1.1-16-H-ESZA-2020-02011** számú **DigIT-AGORA - Okos város, okos közösségek** című projekt keretében Szombathely Megyei Jogú Város Önkormányzata kezdeményezte a Konzorciumi Tag cseréjét, szerződésmódosítási kérelem keretében.

A **TOP-7.1.1-16-H-ERFA-2020-00781** számú **„A gyöngyösszőlősi klubház fejlesztése”** című projekt esetében a műszaki tartalom felülvizsgálata van folyamatban.

A **TOP-7.1.1-16-H-ERFA-2020-00780** számú **„A Szedreskert szabadtéri közösségi rendezvénytérré fejlesztése”** című projekt esetében a Savaria Jövőjéért Helyi Akciócsoport (HACS) elfogadta a műszaki tartalom változás indoklását, a módosítási idény benyújtás alatt van a Közreműködő Szervezet részére.

A Horizont2020-as **JUSTNature** projekt megvalósítása részeként a menedzsment csapat a helyi támogató csoport tagjainak kiválasztásán és meghívásán, valamint a projektmegvalósítás tudományos szintű vizsgálataihoz szükséges adatszolgáltatásokon dolgozik.

A „**Gazdaság- és foglalkoztatásfejlesztési partnerség a Szombathelyi járás területén**” című projektben a partnereknél a projekt megvalósítása, a szakmai tevékenység folyamatos. A menedzsment benyújtotta a Kormányhivatal által kezdeményezett módosítási kérelmet, ennek elbírálása folyamatban van. Megkezdődött a projekt záró rendezvényének, és a záráshoz kapcsolódó nyilvánossági tevékenységeknek az előkészítése.

A „**Szombathely fenntartható mobilitási tervének elkészítése (SUMP)”** projektben a január 31-i online egyeztetésre a projektlista szűrését, és esetleges kiegészítését elkészítette az Önkormányzat, az egyeztetésen ennek pontosítása történt. A Trenecon Kft. az Intézkedési csomag és a Cselekvési terv összeállításán dolgozik.

Az **Interreg CENTRAL EUROPE** program 2021-27-es ciklusbeli első felhívására egy, a szociális szolgáltatók mobilitását és a levegőtisztaság védelmét fenntartható módon összekötni kívánó projektötlet kidolgozásában veszünk részt **Take-IT-home** címmel. A pályázat benyújtásának határideje 2022. február 23.

Szintén erre a felhívásra kívánunk egy másik konzorcium részeként is pályázni a Torinói Egyetem vezetésével, **COOL-CE** címmel. A szombathelyi projekthelyszín a Dési iskola lenne, zöldtető építését követően vizsgálnánk meg a beruházás hatását az épület hőtartó képességére.

A **TOP-6.2.1-15-SH1-2016-00002** azonosító számú, **„Óvoda fejlesztések Szombathelyen”** elnevezésű projekt esetében az elmúlt időszakban 1 óvoda volt érintett:

* a **Gazdag Erzsi Óvoda:** (Szkendó Építő és Mélyépítő Mérnöki Kft.) A projekt fizikai zárása 2022. 01. 29. napja volt. 2022. 01. 13-án benyújtásra került a használatbavételi engedély. 2022. 01. 28-án beküldésre került a Közreműködő Szervezet részére a záró szakmai beszámoló és a záró pénzügyi elszámolás.

A **TOP-6.2.1-19-SH1-2019-00001** azonosító számú, **„Új bölcsőde építése Szombathelyen"** elnevezésű projekt esetében az Önkormányzat részéről 2022. január 18-án aláírásra került a kivitelezési szerződés, a Vállalkozó részéről folyamatban van a szerződés aláírásához szükséges dokumentumok beszerzése. 2022. 02. 08-án tisztázó kérdések érkeztek a Miniszterelnökség részéről, amelyek 2022. 02. 09-én megválaszolásra kerültek.

A **TOP-6.4.1-15-SH1-2016-00001** számú **„Szombathely Megyei Jogú Város kerékpárosbarát fejlesztése”** című projekttel kapcsolatban benyújtott Támogatási Szerződés módosítási igény – amely a műszaki tartalom módosítás, közbringa elem elhagyása és a projekt záró dátumának módosítási igénye – aláírás alatt van az Irányító Hatóságnál.

Az **NKA Hangfoglaló Könnyűzene Támogató Program Kollégiuma** által támogatott **„Stratégia alkotás és a szombathelyi könnyűzenei élet fejlesztési koncepciójának kidolgozása”** projektben a piackutatás elkészült, a tanácsadók elvégezték munkájukat. A projekt megvalósítása folyamatban van, a koncepció készül. Az elszámolás benyújtásának határideje meghosszabbodott, 2022. 03. 31-ről 2022. 06. 30-ra módosult.

A **TOP-6.1.4-16-SH1-2017-00004** jelű **„Schrammel Imre életművének méltó elhelyezése Szombathelyen**” című projekt esetében a projektzáró szakmai beszámoló 2021. 12. 22-én benyújtásra került. 2022. 02. 09-én hiánypótlási felhívás érkezett, amelynek teljesítési határideje 15 nap, azaz 2022. 02. 24.

A **TOP-6.5.2-15-SH1-2016-00001** jelű, **„Megújuló Szombathely – tiszta energia saját erőből”** projekttel kapcsolatban az ajánlattételi felhívás a Miniszterelnökség Közbeszerzési Felügyeletért Felelős Helyettes Államtitkárságának Közbeszerzési Felügyeleti Főosztálya részére a folyamatba épített közbeszerzési ellenőrzés keretében megküldésre került. A kivitelezésre vonatkozó ajánlattételi felhívás 2022. 01. 07-én megjelent, a meghosszabbított ajánlattételi határidő 2022.03.04.

A **TOP-6.4.1-15-SH1-2019-00003** számú, **"Szombathely és Vép településeket összekötő kerékpárút megépítése"** és a **TOP-6.4.1-15-SH1-2019-00004** számú, **„Szombathely és Balogunyom településeket összekötő kerékpárút megépítése”** című projektekben a közbeszerzési eljárás során a vépi kerékpárút vonatkozásában január 18-án 12 db, a balogunyomi szakaszra vonatkozóan január 20-án 9 db ajánlat érkezett be. Mindkét esetben elkészült az árajánlatok műszaki-szakmai értékelése. Jelenleg a hiánypótlások közbeszerzési-jogi értékelése és az árajánlatok értékelési javaslata zajlik.

A **TOP-6.1.5-15-SH1-2019-00002** számú, **Ferenczy utca hiányzó szakaszának kiépítése**” című projekt Támogatási Szerződésének 5. sz. módosítási igénye január 26-án beküldésre került.

A **„Szombathely-Zanat kerékpárút megvalósítása”** című projekttel kapcsolatban megkötésre került a vállalkozási szerződés a teljeskörű projektmenedzsment tevékenység ellátására, amelyet a Savaria Városfejlesztési Nonprofit Kft. fog elvégezni.

A **Tudományos és Technológiai Park** címpályázat elkészítésére vonatkozóan egyeztetések zajlanak az IPE elnökével. A TTP címpályázat elkészítésének határideje a szerződéskötéstől számított 90 nap, 2022. 03. 09.

A **HIPA** újabb beruházók érdeklődését közvetítette felénk, a város szempontjainak is megfelelő megkeresésekre megadtuk a szükséges adat- és térképszolgáltatást.

Az **Egészségügyi és Közszolgálati Osztály** vezetője a **Szociális és Lakás Iroda** munkájáról az alábbi tájékoztatást adta:

**2022. január 14-től 2022. február 10-ig** az irodára hatósági ügyekben beérkezett kérelmek száma az alábbiak szerint alakult:

|  |  |
| --- | --- |
| **támogatás típusa** | **száma (db)** |
| Köztemetéssel kapcsolatos ügyek | 8 |
| Adósságkezelés | 1 |
| Átmeneti támogatás | 221 |
| Krízis támogatás | 177 |
| Rendszeres gyógyszertámogatás | 22 |
| Temetési segély | 1 |
| Fűtési támogatás | 14 |
| Rendszeres gyermekvédelmi támogatás | 36 |
| Hátrányos helyzet megállapítása | 19 |
| Önkormányzati lakásban lakók lakbértámogatása | 45 |
| Nem önkormányzati lakásban lakók bérleti díj támogatása | 71 |
| **Összesen** | **615** |

A kérelmek elbírálása mellett az ügyintézők - az önkormányzati rendeletek által előírt, illetve más hatóságok általi megkeresésre – a járványhelyzetre tekintettel telefonon történő környezettanulmányt végeznek.

Lakás helyreállításának vállalásával történő bérbeadás:

A környezettanulmányok elvégzését követően, a kérelmezőkkel történt személyes egyeztetések alkalmával, a SZOVA NZrt. által megküldött 6 db üres, helyreállítandó bérlakás - pontos címét, alapterületét, szobaszámát és egyéb helyiségeinek felsorolását, komfortfokozatát, fűtési módját, valamint a felújítási költség összegét tartalmazó bérlakások - listája alapján, az igénylők megjelöltek 2 – 3 lakást, amelyeknek megtekintését követően nyilatkoztak arról, hogy részükre a felajánlott ingatlan megfelel-e. A bérleménykezelők a lakások megtekintését több időpont biztosításával tették lehetővé. Az egyeztetések során 96 kérelmezővel történt személyesen, illetve több alkalommal telefonon konzultáció. Az egyeztetéseket követően 6 db helyreállítandó bérlakás került kijelölésre.

Közösségi Bérlakás Rendszerben nyilvántartott ingatlanok bérbeadása:

A tulajdonos által felajánlott ingatlan állapotfelmérését követően és a bérleti díj elfogadásáról szóló tulajdonosi nyilatkozat alapján 2022. január hónapban egyingatlan került a KBR rendszerében bérbeadásra.

A Szociális és Lakás Bizottság a 2022. januári ülésén 5 család részére a lakáshasználatuk meghosszabbításáról döntött, továbbá 1 család részére pedig rendkívüli szociális krízishelyzetére tekintettel önkormányzati tulajdonban lévő ingatlant jelölt ki. Az érintettek részére a bérlakások kijelöléséről szóló értesítések megküldése megtörtént.

A **Sport és Ifjúsági Iroda** vezetője az alábbi tájékoztatást adta az iroda munkájáról:

Az iroda a 2021. évi sport támogatások elszámolását tartalmazó dokumentációkat fogadta be, melyek ellenőrzése és feldolgozása folyamatban van. Folytatódott az óvodai és iskolai úszásoktatás téli turnusának, valamint a szombathelyi Jégpálya Köznevelési Intézmények szervezett csoportjai által történő látogatásának szervezése.

Az iroda megszervezte és lebonyolította a Városi Diáksport rendezvényeket, többek között:

általános és középiskolások részére különböző kategóriában kosárlabda diákolimpia versenyeket,

általános és középiskolások részére különböző kategóriában röplabda diákolimpia versenyeket,

korcsolya tehetségkutató versenyt, 1000m-es váltó korcsolya versenyt, iskolák a jégen tehetségkutató versenyt,

lány torna városi diákolimpiai versenyt,

Játékos Sportverseny városi döntőjét,

úszó diákolimpiai versenyt.

Az iroda elvégezte a 2021-2022. évi téli szabadidősport rendezvények szervezését Szombathelyen, nevezetesen a téli Jégszezon 14 rendezvényt tartalmazó programsorozatát, amelyek közül a Jeges Vetélkedő, a Családi Jégnap, az Akadályversenyek és a Fakutya verseny kerültek lebonyolításra.

Az iroda elvégezte a Kábítószerügyi Egyeztető Fórum soron következő ülésének lebonyolításával kapcsolatos feladatokat.

A Vasi Diák Közösségi Szolgálat informatikai rendszerének, feladatainak átalakítása, megújítása van folyamatban és az iroda ellátta még a Vasi Diák Közösségi Szolgálat tevékenységéből fakadó adminisztratív feladatokat is.

Az **Egészségügyi, Kulturális és Köznevelési Iroda** sokrétű feladataiból (egészségügy, önkormányzati programok, kultúra, civil kapcsolatok, köznevelés stb.) fakadóan igen összetett tevékenységet folytat, 2022. január 28. és 2022. február 11. napja között az alábbi feladatokat végezte:

Önként vállalt önkormányzati feladatok és civil területén végzett feladatok:

* Szent Márton Kártya ügyintézés,
* babaköszöntő csomagok előkészítése,
* kapcsolattartás a civil szervezetek képviselőivel,
* az Önkormányzati Támogatási Rendszerben regisztrációk jóváhagyása, elszámolások kezelése, lezárása;
* polgármesteri keret terhére támogatási szerződések elkészítése.

Egészségügy területén végzett feladatok:

* az Egészségügyi Szakmai Bizottság januári üléséről jegyzőkönyv elkészítése,
* januári bizottsági, közgyűlési határozatok végrehajtása,
* februári közgyűlési, bizottsági előterjesztések elkészítése,
* várakozási engedély kiállítása,
* az egészségügyi civil szervezetek 2021. évi támogatási elszámolásának ellenőrzése,
* fogorvosi és háziorvosi statisztikák bekérése,
* egészségügyi kitüntetésre szóló felhívás megjelentetése,
* a területrendelet módosításának többszöri egyeztetetése az Országos Kórházi Főigazgatósággal.

Kultúra területén végzett feladatok:

* 2022. januári bizottsági és közgyűlési határozatok végrehajtása,
* rendelkező levelek, támogatási szerződés készítése,
* a kulturális bérfejlesztés szakmai és pénzügyi elszámolásának elkészítése,
* februári bizottsági, közgyűlési előterjesztések elkészítése,
* kulturális intézmények aktuális ügyeinek intézése,
* a Weöres Sándor Színház és a Mesebolt Bábszínház állami támogatáshoz szükséges dokumentumok elkészítése, megküldése.

Köznevelés területén végzett feladatok:

* januári bizottsági, közgyűlési határozatok végrehajtása,
* februári bizottsági, közgyűlési határozatok elkészítése,
* az óvodákra vonatkozóan megkötött feladat-ellátási megállapodásokra tekintettel értesítés megküldése Sé Község Önkormányzatának, Salköveskút Község Önkormányzatának, Tömörd Község Önkormányzatának, Ják Község Önkormányzatának;
* a Szombathelyi Közalkalmazottak Érdekegyeztető Tanácsa tagjaival azonos kör részére létrehozott konzultációs fórum ügyrendjének véglegesítése, egyeztetések lefolytatása,
* az óvodavezetők szabadságolásának dokumentálása,
* törvényességi ellenőrzés lefolytatása a Szombathelyi Donászy Magda Óvodában,
* Szombathelyi Aréna Óvoda törvényességi ellenőrzésének indítása,
* a Szombathelyi Köznevelési GAMESZ, valamint az önkormányzati óvodák közötti Munkamegosztási megállapodás módosítással egységes szerkezetbe foglalt tervezetének elkészítése, GAMESZ-szel történő egyeztetése,
* étkezés ellenőrzése a Szombathelyi Donászy Magda Óvodában,
* a szombathelyi hátrányos helyzetű és halmozottan hátrányos helyzetű gyermekekről adatszolgáltatás a KIR rendszerben,
* a Vas Megyei Pedagógiai Szakszolgálat Megyei Szakértői Bizottsága részére adatszolgáltatás az SNI gyermekek fejlesztését ellátó óvodákról,
* támogatások felhasználásáról szóló elszámolások ellenőrzése,
* óvodai szülők panaszával kapcsolatos ügyintézése,
* a „Szombathely Visszavár” pályázóktól hallgatói jogviszony bekérése a pályázat további finanszírozásához,
* vagyonkezelői szerződések készítése,
* a 2022. januári Óvodavezetői értekezlet lebonyolítása.

A **Közgazdasági és Adó Osztály** vezetője az alábbi tájékoztatást adta az osztály munkájáról:

* Ellátta a költségvetés tervezésével, költségvetési rendelet módosításával, a költségvetés végrehajtásával kapcsolatos feladatokat, gondoskodott a gazdálkodás operatív feladatainak végrehajtásáról.
* Biztosította a hatáskörébe utalt helyi és központi adójogszabályok Szombathely területén való egységes érvényesítését, valamint a helyi adókról szóló 1990. évi C. törvény, illetve a képviselő-testület adózással kapcsolatos rendeleteinek és határozatainak végrehajtását.
* Figyelemmel kísérte az önkormányzat adóbevételeinek alakulását a vonatkozó központi jogszabályok módosulását.

Az **Adókivetési Iroda** a Magyar Államkincstár által előírt határidőre végrehajtotta az ASP.ADÓ szakrendszerben a 2021. évvégi zárás és a 2022. évi nyitás feladatait. Az adóhatóság az elkészült zárási összesítőket, kimutatásokat, ellenőrző listákat a Kincstár Vas Megyei Igazgatósága részére elektronikus rendszeren keresztül továbbította. Az évnyitást követően a helyi adók 2022. évi nyitó kivetési munkafolyamatait megkezdte.

A kisadózó vállalkozások tételes adójának (Kata) hatálya alá tartozó adóalanyok 2021. évi helyi iparűzési adóbevallási kötelezettségüket 2022. január 17. napjáig teljesíthették. Az elektronikusan beérkezett helyi iparűzési adóbevallások és a 2022. évtől építményadó kötelezettség változást érintő építményadó adatbejelentések feldolgozása folyamatosan tart.

Azok a 2022. január 1. napjától Kata alanyokká váló adózók, vagy akik 2022. adóévre az iparűzési adóban az egyszerűsített, tételes adóalap-megállapítást választanák, az erre vonatkozó változás-bejelentést legkésőbb 2022. február 15. napjáig tehetik meg.

Az **Adóvégrehajtási és Könyvelési Iroda** elkészítette és a Magyar Államkincstár részére megküldte a 2021. évben beszedett gépjárműadó nyilvántartásáról, valamint a kincstár részére történt elutalásáról szóló részletes kimutatást.

A hátralékkal rendelkező adózókat folyamatosan felszólítja a tartozásuk rendezésére, ennek elmaradása esetén velük szemben végrehajtási intézkedéseket foganatosít, amelyek keretében hatósági átutalási megbízások (inkasszók) kerülnek benyújtására, illetményletiltásra, valamint ingatlanvagyonra történő jelzálogjog, illetve végrehajtási jog alapításával biztosítja követelésünket és kényszeríti ki a teljesítést.

2022. január 01-től február 11-ig terjedő időszakban a külön jogszabályokban meghatározott ügyekben 149 db ingatlan értékbecslését végezte el az iroda, illetve kiállította és megküldte a kérelmezők részére az ezekhez kapcsolódó adó- és értékbizonyítványokat.

|  |  |  |
| --- | --- | --- |
|  |  |  |

A **Főépítészi Iroda** vezetője az alábbi tájékoztatást adta az iroda munkájáról:

Az iroda az előző Közgyűlés óta eltelt időszakban településképi véleményeivel közreműködött az építési hatóságok eljárásaiban és településképi bejelentési eljárásokat folytatott le, szakhatósági állásfoglalásokat és hatósági bizonyítványokat adott ki. Az irodát személyesen felkereső ügyfeleknek, tervezőknek szóban és írásban egyaránt nyújtott tájékoztatást.

Belterületbe vonási kérelmet nyújtott be a Földhivatalhoz a 01026/209 hrsz. alatti ingatlanra vonatkozóan, ahol az EON Zrt. transzformátor állomás építését tervezi.

Az iroda a településképi rendelet módosításának elfogadása érdekében Közgyűlési előterjesztést készített.

Az iroda közreműködik az északi iparterület rendezésével, a terület kiajánlásával, értékesítésével kapcsolatos feladatok ellátásában, a kérdések megválaszolásában.

Részt vett a Homok úti ingatlanokhoz kapcsolódó polgármesteri egyeztetéseken, a Nemzeti Összetartozás emlékére állítandó emlékmű helyének kiválasztásában, valamint a Nyugat-Pannon Nonprofit Kft. partnerségével megvalósuló ARCHEODANUBE projekt Romkert hasznosításával kapcsolatos műhelytalálkozón.

A településrendezési terv beérkezett kérelmeiről több alkalommal egyeztetett a városvezetéssel a településfejlesztési döntés előkészítése érdekében.

Jegyzői, polgármesteri válaszleveleket készített a sajtó és az ügyfelek megkeresésére válaszolva.

A **Hatósági Osztály** vezetője az alábbi tájékoztatást adta az osztály munkájáról:

Az előző beszámoló óta az osztály munkáját érintően jogszabályváltozások nem kerültek kihirdetésre, illetve nem léptek hatályba.

Az **Általános Hatósági Iroda** 2022. január havi munkavégzéséről az alábbiakban adok tájékoztatást.

Az Általános Hatósági Irodához tartozó *anyakönyvvezetők* munkája során 2022. január 1-31. között az alábbi új anyakönyvi események történtek:

* születés anyakönyvezése: 142
* házasságkötés: 19
* haláleset anyakönyvezése: 231

Az anyakönyvvezetők végzik emellett papíralapú bejegyzések, adatváltozások rögzítését az Elektronikus Anyakönyvbe. 2022. január 1-31. között a bejegyzett események száma az alábbiak szerint alakult:

* születési események és ehhez kapcsolódó változások: 587
* házassági bejegyzések és ehhez kapcsolódó változások: 93
* halotti bejegyzések: 9

Az anyakönyvvezetőknek feladata a házassági szándékbejelentéssel egyidejűleg a hivatalból kiállításra kerülő személyazonosság igazolására alkalmas hatósági igazolványok kiállításához szükséges arcképmás, aláírás, valamint ujjnyomat felvételezése, ha a házassági név eltérő lesz a születési névtől vagy a házasságkötés előtt közvetlenül viselt névtől. 2022. január hónapban 59 ügyben kellett elvégezni ezeket a feladatokat.

Az anyakönyvi igazgatásban az anyakönyvvezetők mellett 2 fő *rendezvényszervező* végzi városunkban a házasságkötések megszervezésével, megrendezésével járó feladatokat, gondoskodnak – a házasulandók igényeit figyelembe véve – az ünnepélyesség, az esztétikum megjelenítéséről.

A házasságkötések mellett a rendezvényszervezők 2022. január 12. napján közreműködtek a doni áttörés 79. évfordulója alkalmából tartott megemlékezésen is.

A *hagyatéki eljárásokban* az iroda hagyatéki ügyintézői végzik a jegyző hagyaték leltározásával kapcsolatos feladatait, fő szabály szerint azon örökhagyók esetében, akik utolsó belföldi lakóhelye Szombathelyen volt. 2022. január 1-31. között 174 ügyben indult meg a hagyatéki leltározás, összesen 1483 irat került iktatásra ezen eljárásokban.

Az iroda végzi a *kereskedelmi tevékenységgel*, a szálláshely-szolgáltatási tevékenységgel kapcsolatos kérelmek, a kereskedelmi és kulturális célú közterület-használati kérelmek, a telep nyilvántartásba vételére irányuló kérelmek, a rendezvénytartási kérelmek, valamint a piac- és vásártartási engedélyek intézését, és az ezekhez kapcsolódó nyilvántartások vezetését. Az ügyintézők egyeztetnek az ügyfelekkel személyesen és telefonon az ügyintézés menetéről, a kérelmek beadásáról, helyes kitöltéséről, a mellékletek csatolásáról. A beérkezett kérelmeket egyeztetik az ügyfelekkel, bizonyos esetekben hiánypótlásra kerül sor.

2022. január hónapban összesen 79 kérelem érkezett:

* 25 kereskedelmi és kulturális célú közterület-használati kérelem;
* 45 kereskedelmi tevékenységgel kapcsolatos kérelem;
* 4 szálláshely-szolgáltatási tevékenységgel kapcsolatos kérelem;
* 4 teleppel kapcsolatos kérelem;
* 1 piacüzemeltetéssel kapcsolatos kérelem.

A kereskedelmi tevékenységek végzésének feltételeiről szóló 210/2009. (IX.29.) Korm. rendelet alapján vezetett nyilvántartás felülvizsgálata során 16 nyilvántartásba vett kereskedelmi tevékenység hivatalból történő törlésére került sor. Az iroda folyamatosan végzi a nyilvántartásba vett kereskedelmi tevékenységek hatósági ellenőrzését. 2022. január hónapban 18 db kereskedelmi tevékenységgel kapcsolatos helyszíni szemle megtartására került sor.

A kereskedelmi tevékenységgel, valamint a szálláshely-szolgáltatási tevékenységgel kapcsolatban nyilvántartásba vett adatokból folyamatos a statisztikai adatszolgáltatás a Központi Statisztikai Hivatal felé.

A közterület használatának szabályairól szóló 2/2011. (I.31.) önkormányzati rendelet 2021. decemberi módosítása megteremtette annak a lehetőségét, hogy folyamatos közterület-használat esetén legfeljebb 3 évre megköthető legyen a közterület-használati szerződés, amennyiben a használó a teljes közterület-használati díjat a szerződés megkötésével egyidejűleg, egy összegben megfizeti. Fenti lehetőséggel 2022. januárban 2 kérelmező élt.

Az iroda látja el az *állatvédelemmel* kapcsolatos feladatokat. Az eljárásokban a bejelentések alapján lefolytatta a szükséges hatósági ellenőrzéseket és helyszíni szemléket, meghallgatásokat tartott, tájékoztatást adott. 2022. január hónapban az állatvédelmi hatóság 5 határozatot hozott, amelyekből 4 esetben figyelmeztetést alkalmazott, 1 esetben pedig állatvédelmi bírságot szabott ki. Továbbá 1 esetben az eljárást áttette a hatáskörrel rendelkező Vas Megyei Kormányhivatal Szombathelyi Járási Hivatalhoz.

Az iroda végzi a különböző *hirdetmények* – ideértve az Önkormányzat saját hirdetményei mellett más hatóságok megkereséseit, valamint a földforgalmi törvény alapján a termőföld adásvételi és haszonbérleti szerződéseket is – hirdetőtáblán történő kifüggesztését, illetve honlapon való közzétételét. 2022. január hónapban összesen 114 hirdetmény közzétételére került sor.

Az Általános Hatósági Irodához tartozó *Ügyfélszolgálat* munkájáról az alábbiakban számolok be.

Az Ügyfélszolgálathoz továbbra is érkeznek megkeresések, bejelentések e-mailen és telefonon is, illetve kérnek az ügyfelek tájékoztatást. Ezek számadatai 2022. január hónapban az alábbiak szerint alakultak:

|  |  |  |
| --- | --- | --- |
| Hónap | e-mail | telefon |
| 2022. január | 174 | 90 |

A Hatósági Osztályhoz tartozó **Közterület-felügyelet** 2022. január 1-31. közötti időszakban végzett tevékenységéről az alábbiakban számolok be:

1. Térfigyelő ügyeleti szolgálat

A fenti időszakban a térfigyelő ügyeleti szolgálathoz összesen 143 db lakossági bejelentés érkezett. A lakossági bejelentések a Közterület-felügyelet felé 127 esetben telefonon, 13 esetben elektronikus úton, 3 esetben pedig személyesen történtek.

A Szombathelyi Rendőrkapitányság hivatalos megkeresésére 10 alkalommal került sor kamerafelvétel átadására, kiadására a hatályos jogszabályok mindenkori betartása mellett.

A térfigyelő ügyeleti szolgálat kamerán észlelt szabálysértés és szabályszegés megszüntetése érdekében nem alkalmazott hangszórón keresztül figyelmeztetést, ellenben 5 esetben alkalmaztak feljelentést. 80 esetben vált szükségessé egyéb intézkedés (FÉHE Nonprofit Kft. értesítése hajléktalan elszállítása ügyében, helyszíni ellenőrzés végrehajtása, lakosság tájékoztatása, IPL rendszerben adatlekérés).

A Szombathelyi Rendőrkapitányság különböző szervezeti egységei összesen 28 esetben kértek segítséget.

1. Gépkocsizó reagáló szolgálat

A reagáló szolgálat a fenti időszakban 45 esetben alkalmazott szabálysértések észlelése esetén figyelmeztetést. 1 esetben helyszíni bírságot, 14 esetben a gépjármű üzembentartójának távollétében helyszíni bírságot szabott ki, illetve 21 esetben alkalmaztak feljelentést, és 118 esetben foganatosítottak egyéb intézkedést. Ezekben az esetekben a FÉHE Nonprofit Kft. értesítése hajléktalan elszállítása ügyében, mentőhívás, útszakaszok biztosítása, helyszíni ellenőrzés végrehajtása, lakosság tájékoztatása vált szükségessé. A reagáló egység gépjárművek forgalomra alkalmatlan állapota miatt összesen 29 esetben kezdeményezett eljárást.

1. Közterületi járőrszolgálat

A közterület-felügyelők járőrszolgálatuk során közlekedési szabálysértés miatt 238 esetben alkalmaztak figyelmeztetést. Egyéb szabálysértések (közrendvédelmi) miatt a felügyelők 7 esetben éltek a figyelmeztetés lehetőségével.

Helyszíni bírságot közúti közlekedési szabályok megszegése miatt 85 esetben szabtak ki, közrend elleni szabálysértés elkövetése miatt helyszíni bírságot nem alkalmaztak. A kiszabott bírságok összege összesen 1.120.000,- forint volt.

A járőrszolgálat által mobiltelefonos applikáción keresztül összesen 39 jelzés került beküldésre, amelyek további intézkedéseket igényeltek.

Az Ernuszt Kelemen utca – Márton Áron utca kereszteződésében található szelektív sziget környékén az illegális hulladék lerakások ellenőrzése folyamatos. Az azokkal kapcsolatos közigazgatási eljárások megindítása szinte minden egyes jogsértés alkalmával megtörtént. Ez alól kivételek csak azok az esetek voltak, amelyek időpontjában a kihelyezett kamera technikai okokból üzemen kívül volt. A közbiztonsági térfigyelő kamerarendszernek és a járőrszolgálat általi fokozott ellenőrzésnek köszönhetően elmondható, hogy a szelektív sziget köztisztasága nagy mértékben javult. A kamerarendszeren több esetben látható volt olyan illegális hulladék elhelyezés, amely során az oda érkező személyek záróvonal átlépésével megsértették a közúti közlekedés szabályait. Ezekben az esetekben külön feljelentéssel éltünk a Szombathelyi Rendőrkapitányság irányába.

A frekventált helyszíneken a Közterület-felügyelet fokozott jelenléte és visszatérő ellenőrzése továbbra is biztosított.

A belváros közbiztonságának és köztisztaságának növelése és annak megóvása érdekében továbbra is állandó járőrpár hajtja végre a közterületi ellenőrzéseket, valamint a szükséges intézkedéseket.

1. Mezőőri szolgálat

A mezőőri szolgálat munkatársai a külterületi részeken 4 esetben észleltek és dokumentáltak illegális hulladéklerakást, amelyben a szükséges intézkedéseket maradéktalanul megtettük és lefolytattuk. A Szombathelyi Rendőrkapitányság irányába nem vált szükségessé büntető eljárás kezdeményezése. Redmine applikáción keresztül 4 esetben történt jelzés leadása.

1. Állategészségügyi és Ebrendészeti Szolgálat

Az Állategészségügyi és Ebrendészeti Szolgálat 2022. januári tevékenységéről az alábbiakban számolok be:

|  |  |
| --- | --- |
| 2022. január hónap | db |
| A hónap 1. napján a telepen lévő kutyák száma | 7 |
| Közterületen befogott kutya | 3 |
| A telepről a gazdának átadott kutya | 3 |
| Örökbeadott kutya | 0 |
| Közterületen befogott, az állatkórháznak – az eb egészségügyi állapota miatt – átadott eb | 0 |
| Lakossági bejelentésre közterületen keresett, de meg nem talált kóbor eb | 4 |
| Kutyatetem | 4 |
| Egyéb állattetem (galamb, sün, macska, patkány stb.) | 16 |
| A hónap utolsó napján a telepen lévő kutyák száma | 7 |

Fenti intézkedéseken felül hatósági eljárás keretében nem került sor állat beszállítására, illetve hatósági megfigyelésére. Ebtámadás miatt a Szolgálat közreműködését a fenti időszakban nem kérték.

1. Egyéb feladatok

*Forgalomra alkalmatlan gépjárművek:* A fenti időszakban összesen 56 esetben történt észlelés. 10 db gépjármű került elszállításra, amelyből 3 gépjárművet a tulajdonosok a jogszabályban előírt költségek megfizetését követően kiváltottak.

A közterületről a korábbi években elszállított gépjárművek közül összesen 6 esetben történt forgalomból való végleges kivonás az illetékes kormányhivatal által. Ezen felül folyamatban lévő kérelmezési eljárásunk 3 esetben van.

A Felügyelet 3 esetben észlelt olyan gépjárművet, amellyel kapcsolatosan a tulajdonjogban történt változás bejegyzésének elmulasztása miatt hivatalból kezdeményezte a járművek ideiglenes kivonását. Az illetékes kormányhivatal az eljárást 2 esetben lefolytatta, amelyekben a Felügyelet kérésének határozat formájában helyt adott.

*Büntető eljárások:* A fenti időszakban a Közterület-felügyelet büntetőeljárást nem kezdeményezett.

*Illegális hulladék elhelyezés:* A hatáskörrel rendelkező Vas Megyei Kormányhivatal Környezetvédelmi, Természetvédelmi és Hulladékgazdálkodási Főosztály felé összesen 10 esetben kezdeményeztünk közigazgatási eljárást.

*Zöld területen való várakozás miatti közigazgatási eljárás:* A fenti időszakban összesen 13 esetben indítottunk közigazgatási hatósági eljárást az elkövetett szabályszegések miatt. Jelenleg 13 közigazgatási eljárás van folyamatban.

A **Városüzemeltetés Osztály** vezetője az alábbi tájékoztatást adta az osztály tevékenységéről:

A **Közbeszerzési Iroda** az előző Közgyűlés óta eltelt időszakban folyamatosan közreműködik a pályázatok támogatási szerződési határidejének ütemezésében, a projektek közbeszerzési munkarészeinek ellenőrzési eljárásaiban, előkészíti a Közbeszerzési Bíráló Bizottság előterjesztéseit.

A veszélyhelyzet elrendelésének időszakában a Közbeszerzési Bíráló Bizottság megszakítás nélkül végezte munkáját, határozatait a módosított ügyrendnek megfelelően távszavazás útján hozta meg.

A bizottsági előterjesztéseket, a határozati javaslatok döntéshozatalra történő előkészítését, valamint a közbeszerzési eljárások bonyolítását az iroda elvégezte.

Az előző közgyűlés óta eltelt időszak folyamatban lévő közbeszerzési eljárásait és azok stádiumait az alábbi táblázat tartalmazza.

|  |  |  |
| --- | --- | --- |
|  | **Eljárás megnevezése** | **Állapot** |
| 1. | **TOP Képtár eszközbeszerzés IV.**  (informatikai eszközök) | A Közbeszerzési Felügyeleti Főosztály az eljárás megindítására vonatkozó támogató tartalmú tanúsítványát 2022. január 8. napján kiállította.  Az ajánlattételi határidő: 2022. 02. 15. volt, amelyet a beérkezett kiegészítő tájékoztatás kérések megválaszolása miatt módosítani kellett 2022. 02. 24. napjára. |
| 2. | **TOP Új bölcsőde építése** | A nyertes ajánlattevővel, az Inter-Alp Kft.-vel a szerződés 2022. február 14. napján megkötésre került. |
| 3. | **TOP Ferenczy utca felújítása** | A nyertes ajánlattevővel, a STRABAG Kft.- vel a szerződés – az iratbetekintési kérelemre tekintettel – 2022. február 3. napjától megköthető, a szerződéskötés folyamatban van. |
| 4. | **TOP Szombathely-Balogunyom kerékpárút** | Az ajánlatok értékelése folyamatban van, a hiánypótlási határidő 2022. 02. 09. napja volt. A beérkezett hiánypótlások értékelését követően az eljárás eredményes lezárásáról a közbeszerzési bíráló bizottság következő ülésén határozatot hozhat. |
| 5. | **TOP Szombathely – Vép kerékpárút** | Az ajánlatok értékelése folyamatban van, a hiánypótlási határidő 2022. 02. 11. napja. A beérkezett hiánypótlások értékelését követően az eljárás eredményes lezárásáról a közbeszerzési bíráló bizottság következő ülésén határozatot hozhat. |
| 6. | **Fitnesz parkok és streetball pályák kialakítása, Szőllősi kultúrház fejlesztése, Szedreskert szabadtéri színpad kialakítása (CLLD projekt)** | A közbeszerzési műszaki dokumentáció átdolgozására van szükség, amelyet a tervező jelenleg készít. Az átdolgozást követően indítható a közbeszerzési eljárás. |
| 7. | **TOP – Képtár vizesblokk felújítása** | Ajánlattételi határidő. 2022.01.19. volt, amely során 1 ajánlat érkezett, az eljárás eredménytelenül zárult. A Közbeszerzési Felügyeleti Főosztály az eljárás szabályos lezárásáról a tanúsítványt 2022. 02. 07. napján kiállította. |
| 8. | **Játszóterek fejlesztése (CLLD)** | A közbeszerzési műszaki dokumentáció módosítása az Államkincstárnál van jóváhagyás alatt. A módosítások jóváhagyását követően indítható a közbeszerzési eljárás. |
| 9. | **Zanati kerékpárút (tanácsadó beszerzés)** | Ajánlattételi határidő: 2022. 02. 15. volt. A nyertes ajánlattevő az APEX-MM Kft. |
| 10. | **Zanati kerékpárút** | Az eljárásindító adatlap műszaki –közbeszerzési egyeztetése zajlik, amelyet a tanácsadó beszerzési eljárásának eredményes lezárását követően feltételes közbeszerzési eljárás keretében indítható. |

A **Kommunális és Környezetvédelmi Iroda** ellátja a parkfenntartással, a közutak, közterületek, a köztemetők, a csapadékvíz-elvezetés üzemeltetésével és fenntartásával, a helyi közösségi közlekedéssel, a köztisztasággal, a kéményseprő ipari közszolgáltatással, az e-közműegyeztetéssel, a nem közművel összegyűjtött háztartási szennyvíz begyűjtéséről és ártalommentes elhelyezésével, zajvédelemmel, környezetvédelemmel, lakossági bejelentésekkel kapcsolatos feladatokat.

Fentiek alapján 2022. január 13. és 2022. február 11. napja közti időszakban az ***iktatott ügyek száma 772 db***, amelyből

* parkfenntartás 54 db
* közutak, közterületek üzemeltetése és fenntartása
* kezelői hozzájárulások (közművek elhelyezése,

közterületek bontása, útcsatlakozások kialakítása,

rendezvények) 259 db

* úthiba 54 db
* behajtási engedély 37 db
* telephely igazolások 3 db
* köztemetők üzemeltetése és fenntartása 3 db
* csapadékvíz-elvezetés 1 db
* helyi közösségi közlekedés 31 db
* a köztisztaság 85 db
* kéményseprő ipari közszolgáltatás 15 db
* az e-közműegyeztetéssel, a nem közművel összegyűjtött

háztartási szennyvíz begyűjtéséről és ártalommentes elhelyezése 0 db

összesen: 448 db

Hatósági eljárást folytat le a fakivágási, a közterület-használati, a jegyzői hatáskörbe tartozó vízgazdálkodási (az ásott és fúrt kutak létesítési, fennmaradási, üzemeltetési, megszűntetési eljárás), zajvédelmi és hulladékgazdálkodási ügyekben.

2022. január 13. és 2022. február 11. napja közti időszakban az iktatott hatósági ügyek szám 324 db, amelyből

* fakivágás 33 db
* közterület-használat 196 db
* vízgazdálkodás 0 db
* környezetvédelem (zajvédelem és egyéb) 65 db
* hulladékgazdálkodás 30 db

Állást foglal helyi természetvédelmi ügyekben, állást foglal és intézkedik a közúti közlekedéssel, fenntartással, üzemeltetéssel, fejlesztéssel, igazgatással, a csapadékvíz elvezetéssel kapcsolatos ügyekben.

„Szombathely Megyei Jogú Város közigazgatási területén helyi, autóbusszal végzett, menetrend szerinti személyszállítási feladatok ellátása” tárgyában közszolgáltatási szerződés I. számú módosítása megtörtént a Blaguss Agora Hungary Kft-vel, a menetrend módosítás miatt.

Az önkormányzat kezelésében lévő zárt csatorna fedlapjainak, víznyelőrácsainak szintbeemelése, valamint javítása a városban folyamatosan történik.

A város területén lévő zárt csapadékcsatorna és víznyelő mosatása időjárástól függően folyamatosan kerül elvégzésre.

A Parkerdő területére kettő darab zárható hulladékgyűjtő konténer került kihelyezésre a kint élők kommunális hulladékának gyűjtése céljából, melynek a bérlését a város 2022. január 1-től megrendelte, de az elszállítás díját nem az önkormányzat fizeti.

A „Vigyázzunk Együtt Szombathelyre” program keretén belül továbbra is lehetőség van az egyéni választókerületi képviselők számára önkéntes szemétszedési akciók megszervezésére. Igényeiket a képviselők folyamatosan jelzik az iroda felé.

20 civil szervezet csatlakozott már a programhoz, így több park és játszótér örökbefogadása van folyamatban. Az együttműködési megállapodások megkötése folyamatosan történik.

A fenntartási feladatokat a költségvetés és kapacitás függvényében – az időjárás által is befolyásoltan - folyamatosan végzik a partnercégek (SZOVA NZRt., SZOMHULL NKft. Vasi Flóra Kft., Szkendó Kft.)

A Szombathelyi Parkfenntartási Kft. a parkfenntartási feladatokat, mint fametszést, parkok takarítását, balesetveszélyes fák kivágását, fa pótlásokat folyamatosan végzi. Az „1000 fa projekt”-ből a 11-es Huszár úton és a lakótelepen tervezett 63 db fa ültetését a vállalkozó elvégezte, a műszaki átadás-átvétel megtörtént. Az APTIV Service Hungary Kft. felé az elszámolás megtörtént.

A Rohonci u. 46-50. keleti oldalán lévő játszótérre 1 db mozdony és 1 db vagon kihelyezése megtörtént, a műszaki átadás folyamatban van.

A KRESZ parkban a Víztorony-Kresz Park Kulturális- és Szabadidő Egyesület által telepített fitnesz eszközök műszaki átadás-átvételi eljárása és parkfenntartásba adása megtörtént. A fitnesz eszközökről szóló térítésmentes átadás-átvételi megállapodás megkötése megtörtént.

A redmine rendszeren keresztül, a „Szépítsük Együtt Szombathely” menüpontból, az [info@szombathely.hu](mailto:info@szombathely.hu), a [katyu@szombathely.hu](mailto:katyu@szombathely.hu), a [koztisztasag@szombathely.hu](mailto:koztisztasag@szombathely.hu) e-mail címeken beérkezett lakossági és képviselői bejelentések intézése folyamatosan történik.

A kötelező útfenntartási feladatokon belül az egész város területén az útburkolati hibák javítását a SZOVA NZrt. folyamatosan végzi.

A Közterület-felügyelettel szoros az együttműködés, mind az illegális hulladéklerakások felszámolása, mind pedig a szabálytalan parkolások visszaszorítása és biztonságos közlekedés érdekében.

A forgalmi rend változással kapcsolatos javaslatok felülvizsgálata, előterjesztések készítése az érintett bizottságra folyamatos.

A **Beruházási Iroda** vezetője az alábbi tájékoztatást adja az iroda munkájáról:

**TOP-6.4.1-15-SH1-2016-00001 számú „Szombathely Megyei Jogú Város kerékpárosbarát fejlesztése”** című pályázatban megvalósuló szakaszokra a forgalomba-helyezési engedélyek rendelkezésre állnak. A kerékpártámaszok kiépítése megtörtént, a műszaki átadás-átvételi eljárás 2022. január 20-án lezárult.

**TOP-6.4.1.-16 számú Fenntartható városi közlekedésfejlesztés** című felhívás keretén belül a **Szombathely és Vép között tervezett kerékpárút** szakaszra vonatkozó közbeszerzési eljárás folyamatban van, a beérkezett ajánlatok kiértékelése zajlik.

**Szombathely-Balogunyom településeket összekötő kerékpárút** szakaszra vonatkozó közbeszerzési eljárás folyamatban van, a beérkezett ajánlatok kiértékelése zajlik.

**TOP-6.2.1-19 kódszámú „Bölcsődei férőhelyek kialakítása, bővítése”** című felhívás keretében az **„Új bölcsődei intézmény létesítése Szombathelyen”** megnevezésű pályázat keretén belül a nyertes Inter-Alp Építőipari és Szolgáltató Kft.-vel a szerződés 2022. február 14. napján megkötésre került.

**TOP-6.1.4-16 „Képtár turisztikai fejlesztése”** című pályázat:

Az informatikai eszközök beszerzésére vonatkozó közbeszerzési eljárás folyamatban van.

A Képtár épületébe látogatók részére fenntartott női-férfi vizesblokk felújítására vonatkozó közbeszerzési eljárás eredménytelenül zárult.

**TOP-6.5.1-16-SH1-2018-00002 "Oladi Szakgimnázium és Szakközépiskola energetikai korszerűsítése"**. A kivitelezési munkákra szerződött IMOCENT Kft. a kivitelezési munkákat folyamatosan végzi. A jelenlegi készültségi szint hozzávetőlegesen 70%.

**TOP-6.1.5-15-SH1-2019-00002 Ferenczy I. utcai fejlesztés:** a kivitelező beszerzésére vonatkozó közbeszerzési eljárás eredményesen zárult, a legkedvezőbb ajánlatot adó Strabag Generálépítő Kft.-vel a szerződés folyamatban van.

**TOP-7.1.1-16-H-ERFA-2020-00780** **Szedreskert szabadtéri közösségi rendezvénytérré fejlesztése című projekt:** a kiviteli tervdokumentáció rendelkezésre áll. A közbeszerzési eljárás megindítása előkészítés alatt.

**TOP-7.1.1-16-H-101-1** **A Tószer téri sportpálya közösségi célú fejlesztése - streetball pályák projektben:** a kiviteli tervdokumentáció rendelkezésre áll. A közbeszerzési eljárás megindítása előkészítés alatt.

**TOP-7.1.1-16-H-ERFA-2020-00749 jelű „Közösségi terek sportfunkciókkal való bővítése” projektben** a Szombathely, Ady tér 6027/1 hrsz., Bem József utca 2804/22 hrsz., Krúdy Gyula utca 9056/11 hrsz., Szedreskert 11727 hrsz. alatti ingatlanokon egy-egy fitnesz park kialakítására vonatkozó kiviteli tervdokumentációk elkészültek. A közbeszerzési eljárás megindítása folyamatban van.

**TOP-7.1.1-16-H-ERFA-2020-00750 jelű „A 11-es Huszár úti lakótelepen lévő közpark közösségi célú fejlesztése” projektben** a 11-es Huszár úti 2 db streetball pálya kialakítására vonatkozó kiviteli tervdokumentációk elkészültek. A közbeszerzési eljárás megindítása folyamatban van.

**TOP-7.1.1-16-H-ERFA-2020-00783 jelű „Játszóterek fejlesztése” projektben** aSzombathely, 3785/332 (Nagy László utca - Kodály Zoltán utca) és 6615/31 hrsz. (Barátság utca) alatti ingatlanokon a játszótér felújítására vonatkozó kiviteli tervdokumentációk elkészültek. A közbeszerzési eljárás megindítása folyamatban van.

**TOP-7.1.1-16-H-ERFA-2020-00792 jelű „A Zarkaházi Szily-kastély fejlesztése a gyöngyöshermán-szentkirályi közösség számára” projektben** a tervezési szerződés aláírásra került, a tervezés folyamatban van. Az engedélyezési szintű tervdokumentáció a hatóság részére benyújtásra került. A műszaki ellenőr beszerzése megtörtént.

**TOP 7.1.1.-16-H-ERFA-2020-00781 jelű „A gyöngyösszőlősi klubház fejlesztése” projektben** a kiviteli tervdokumentáció és tervezői költségvetés rendelkezésre áll. A közbeszerzési eljárás előkészítése megkezdődött.

**TOP-7.1.1-16-H-ERFA-2020-00782 jelű „Belvárosi közösségi tér fejlesztése” projektben** az engedélyezési és teljes körű kiviteli tervdokumentáció árazott és árazatlan költségvetés elkészült. A közbeszerzési eljárás előkészítése elkezdődött.

**KEHOP 3.2.1-15-2019-00033** **azonosító számú *„*A hulladékgazdálkodási rendszer fejlesztése Szombathely város területén, különös tekintettel az elkülönített hulladékgyűjtési, szállítási és előkezelő rendszerre”** projekttel kapcsolatosan az NFP Kft. útján az Irányító Hatósághoz kérelmet nyújtott be az Önkormányzat a Támogatási Szerződésben megjelölt projekt fizikai befejezésének 2023. augusztus 31. napjára történő módosítására. A kérelem elbírálása folyamatban van.

**Gothard kastély állagmegóvási munkái:**

Az örökségvédelmi engedélyben rögzített előírások (egyéb szakértők bevonása, engedélyek megszerzése) miatt, illetve a rögzített feladatok megvalósításához szükséges pénzügyi fedezet megteremtésének vizsgálata folyamatos. A kiviteli tervek rendelkezésre állnak.

A Közgyűlés a 266/2021.(XII.16.) Kgy. sz. határozata alapján a támogatási összeg felhasználási módjának vizsgálata – tervezési és engedélyeztetési oldalról – megkezdődött.

**1625/2021. (IX.3.) Korm. határozat szerinti 905 millió Ft támogatás**

* A Vásárcsarnok környezetének rekonstrukciójához (parkolók létesítése, út és járda korrekciók) készült kiviteli tervek tervfelülvizsgálatára vonatkozó tervezési szerződés aláírása megtörtént, a tervezés folyamatban van.
* A Víztorony környezetének fejlesztéséhez (útfejlesztések és játszótér létesítése) készült kiviteli tervek tervfelülvizsgálatára vonatkozó tervezési szerződés aláírása megtörtént. A tervezés folyamatban van.
* A Szent István király utcai hídrekonstrukcióra vonatkozó tervezési szerződés megkötésre került, a tervezés folyamatban van.
* Belterületi útfejlesztésekkel összefüggésben a tervező beszerzésére a szerződéskötés megtörtént, a tervezés folyamatban van.

A támogatásból megvalósuló egyes elemekkel összefüggésben a műszaki ellenőr beszerzésére az ajánlatkérés megtörtént, a megbízási szerződés megkötése folyamatban van.

**1625/2021. (IX.3.) Korm. határozat szerinti + 300 millió Ft támogatás**

Zanati kerékpárút fejlesztése projekt: a Zanati kerékpárút építési engedélye rendelkezésre áll. A műszaki ellenőr beszerzés eredményesen zárult, a közbeszerzési eljárás előkészítése megkezdődött.

**Víziközmű ügyek, víziközmű tulajdonnal és fejlesztéssel kapcsolatos intézkedések:**

A Szombathely-Kőszeg ivóvízellátási rendszer, valamint a szennyvízelvezetési és -tisztítási rendszer részét képező települési önkormányzatok, mint ellátásért felelősök a víziközmű szolgáltatásról szóló 2011. évi CCIX. törvényben kötelezően előírt víziközmű vagyonértékelési feladatok elvégzésére a Vasivíz Zrt.-vel kötöttek megbízási szerződést. A Vasivíz Zrt. a lefolytatott közbeszerzési eljárást követően a feladatra a Pátria Consult Gazdasági Tanácsadó és Vagyonkezelő Zrt.-vel szerződött. A szerződött fél a munkákra vonatkozó részletes ütemtervet átadta. A szerződésekhez kapcsolódóan a vagyonértékelés finanszírozásáról, valamint a vagyonértékelési folyamat lebonyolításához kapcsolódó pénzügyek kezeléséről szóló, finanszírozási pontosításokat rögzítő nyilatkozat aláírása megtörtént.

A Vasivíz Zrt. által kezdeményezett VEF-2019-48 „Energiahatékonyság fejlesztése a Vasivíz Zrt. szolgáltatási területén” nyertes pályázat megvalósításához a Konzorciumi megállapodás 2021. július 13-án aláírásra került.

A Vasivíz Zrt. a Szombathely-Kőszeg Térségi víziközmű rendszeren képződött víziközmű használati díj terhére elszámolható beruházásait, felújítási-pótlási munkáit ütemezetten végzi. A 2021-2035 időszak GFT-je (Gördülő Fejlesztési Terv) módosításának egyeztetése megtörtént. A 2011. évi CCIX. törvény és az 58/2013. (II.27.) Korm. rendelet szerint a Magyar Energetikai és Közmű-szabályozási Hivatal (MEKH) jóváhagyásának beszerzése megtörtént.

A magánberuházásban kiépülő víziközművek tulajdonba adásával kapcsolatos ügyek intézése folyamatos.

**Egyéb beadványokkal kapcsolatos feladatok végrehajtása:**

A Szombathely, Laky Demeter utcai posta újra nyitásával kapcsolatban a támogatási szerződés 2021. szeptember 15-én aláírásra került. A posta fűtéskorszerűsítése megtörtént, az elszámolással összefüggésben a kapcsolat felvétele megtörtént a Magyar Postával. 2021. november 8-án kinyitott a posta.

**Egyéb tervezések:**

* Szombathely területén, az Arany-patak vízgyűjtőjéhez tartozó csapadékvíz-elvezető rendszer vízjogi üzemeltetési engedélyének beszerzéséhez szükséges tervdokumentáció összeállítása folyamatban van.
* Bakó utcai nagy játszótér tervezési feladatokra vonatkozóan a tervező beszerzésre, és a tervezési szerződés aláírásra került, a tervezés elindult.
* Bakó utcai parkoló: a kiviteli tervek és az árazott és árazatlan költségvetések benyújtásra kerültek. Az építési engedély jogerőre emelkedett.
* Szent István parkban található szökőkút rekonstrukciója tanulmánytervének készítése folyamatban van.

Az **Informatikai Iroda** az előző Közgyűlés óta eltelt időszakban napi szinten felügyelte és karbantartotta a hivatali munkához szükséges számítógépeket és egyéb informatikai, infokommunikációs eszközöket, valamint a helyi hálózatot. Ellátta az üzemeltetési, valamint az elektronikus ügyintézéssel kapcsolatos feladatokat. Az ügyintézők részére rendszeres informatikai támogatást biztosított a napi feladatok során. Gondoskodott a hivatali kapuval kapcsolatos adminisztrációs feladatok végrehajtásáról. Elvégezte a szükséges adatarchiválásokat, továbbá az adatmentéseket. Közreműködött az önkormányzati rendeletek elektronikus közzétételében. Az egyes osztály-, illetve irodaszintű szervezeti egységekkel együttműködve ellátta a város honlapjának működtetését, a szükséges frissítések átvezetését, illetve a közérdekű adatok elektronikus közzétételét. Publikálta az osztályok által előkészített iForm űrlapokat. Egyeztette a választással és népszavazással összefüggő informatikai feladatokat.

A **Belső Ellenőrzési Iroda** tevékenységéről az alábbi tájékoztatást adta az iroda vezetője:

Az iroda tevékenységének keretét adó 2022. évi belső ellenőrzési, illetve a Szombathely Megyei Jogú Város Önkormányzata által alapított és fenntartott intézményekre vonatkozó felügyeleti ellenőrzési tervet Szombathely Megyei Jogú Város Közgyűlése 2021. decemberi ülésén fogadta el.

Az iroda a jóváhagyott felügyeleti tervnek megfelelően indította el 2022. januárban az új vizsgálatot a Szombathelyi Egyesített Bölcsődei Intézménynél a 2016-2020. gazdasági évekre vonatkozó költségvetési gazdálkodás szabályszerűségének vizsgálata tárgyában, az alábbi szempontok szerint:

* A gazdálkodás szervezettsége, célszerűsége,
* Az intézmény pénzügyi gazdálkodása,
* Számviteli előírások érvényesülése,
* Az intézményi vagyon változásának értékelése,
* A leltározás és a selejtezés ellenőrzése,
* Gépjárművek üzemeltetésének ellenőrzése,
* A belső kontrollrendszer kialakítása és működtetése,

A vizsgálat jelenleg még folyamatban van.

Az iroda elkészítette a 2021. évre vonatkozó éves ellenőrzési jelentést, amelyet a vonatkozó jogszabályban foglaltaknak megfelelően 2022. február 15. napjáig megküldött a Polgármester Úr részére és részemre. A jelentés a Tisztelt Közgyűlés áprilisi ülésének tervezett napirendjén szerepel.

A **Gondnoksági Iroda** vezetője az alábbi tájékoztatást adta az iroda tevékenységéről:

Az elmúlt Közgyűlés óta a Polgármesteri Hivatal technikai működtetése mellett az alábbi főbb feladatokat végezte el:

•        A 2022. április 3-i választásokhoz kapcsolódóan szükséges plusz szavazóládák beszerzésre kerültek, emellett a Hivatal megrendelése alapján folyamatban van 120 db új szavazófülke gyártása. Az elkészítéshez szükséges összeget a 2022. április 3-i választás lebonyolítására központilag e célra rendelkezésre álló keret fedezi.

•       Az országgyűlési választás szavazókörzetek helyeinek technikai ellenőrzése is megkezdődött.

•       A hivatalban használatos pecsétek, bélyegzők leltározását elvégezte az iroda.

•        A Szombathelyi Közterület–Felügyelet Szombathely, Ady tér 40. sz. alatt működő, valamint a Hajnóczy u. 1. számú ingatlanon lévő Ebrendészeti telephely irodáinak folyamatos takarítására vonatkozó szerződés, továbbá a Hivatal 2022. évi tűz-és munkavédelmi feladatainak ellátásáról szóló szerződés megkötésre került.

Kérem a Tisztelt Közgyűlést tájékoztatóm elfogadására.

**Szombathely, 2022. február „ ”**

**/: Dr. Károlyi Ákos :/**

**HATÁROZATI JAVASLAT**

**.…/2022. ( II. 24.) Kgy. számú határozat**

A Közgyűlés a törvényesség helyzetéről és a hatósági munkáról, valamint a Hivatal tevékenységéről szóló tájékoztatót elfogadja.

**Felelős:** Dr. Károlyi Ákos jegyző

**Határidő:** azonnal